Bugun va ertaga "Toshkent yoshlar karnavali-2022" tadbiri sabab poytaxtdagi qator ko`chalar yopiladi

Bugun, 28 iyun kuni "Yoshlar kuni" doirasida "Toshkent yoshlar karnavali-2022" o`tkaziladi. Shu munosabat bilan poytaxtdagi qator ko`chalar yopiladi. 
Jumladan, 27 iyun kuni soat 19:00 dan 29 iyun soat 00:00 ga qadar Buyuk Turon shoh ko`chasi Islom Karimov shoh ko`chasi bilan kesishmasidan A.Navoiy shoh ko`chasigacha bo`lgan qismida avtotransport vositalarining qatnovi uchun yopiladi.
Shuningdek, bugun 28 iyun kuni soat 13:00 dan 00:00 ga qadar Lutfiy va Farxod ko`chalari kesishmasidan Shirin chorrahasigacha avtomashinalar harakati vaqtincha to`xtatiladi.